ခတ္တိယသုတ်

(၂)သုတ် ရှိပါသည်။

 
အခြေနှစ်ချောင်းရှိသူတို့တွင် “မင်း”၊ အခြေလေးချောင်းရှိ သတ္တဝါတို့တွင် “နွားလား ဥသဘ”၊ မယားတို့တွင် အပျိုစင်ဘဝက ယူထားသောမယား၊ သားတို့တွင် “သားကြီး” ဤလေးမျိုးတို့သည် အမြတ်ဆုံးဖြစ်ပါသည်-ဟု လျှောက်ထားလာသော အညတရနတ်သားအား ဘုရားရှင်က “အခြေနှစ်ချောင်းရှိသူတို့တွင် “ဘုရားရှင်၊ အခြေလေးချောင်းရှိ သုတ္တဝါတို့တွင် “အာဇာနည်သတ္တဝါ”၊ ဇနီးမယားတို့တွင် လင်၏ စကားကို ရိုသေစွာလိုက်နာသမှုပြုသော မယား၊ သားတို့တွင် မိဖတို့စကားကို လိုက်နာ သောသား-ဤလေးမျိုးသည် အမြင့်မြတ်ဆုံးဖြစ်သည်-ဟု ဘုရားရှင် ဟောတော်မူသည့်သုတ်။

အဋ္ဌကထာ/ဋီကာတို့၌-ရှင်းလင်းဖွင့်ပြချက်များ ရှိပါသည်။

ဇာဏုဿောဏိပုဏ္ဏား မေးလျှောက်သည့် (၁) မင်း၊ (၂) ပုဏ္ဏား (ဗြာဟ္မဏ)၊ (၃) ဂဟပတိ၊ (၄) ဣတ္ထီ၊ (၅) စောရ၊ (၆) သမဏတို့၏ အဓိပ္ပါယ, ဥပဝိစာရ, အဓိဋ္ဌာန, အဘိနိဝေသ, ပရိယောသာန-တို့ကို ဝေဖန်၍ ဘုရားရှင် ဟောတော်မူသည့်သုတ်။

အဋ္ဌကထာ၌-ယင်းပုဂ္ဂိုလ်တို့၏ အဖွင့်နှင့် ထောက်ရာ တည်ရာရသူ ပုဂ္ဂိုလ် ၅-မျိုးကို ဖွင့်ပြထားပါသည်။

ကိုးကား 

သံယုတ္တနိကာယ်
အင်္ဂုတ္တရနိကာယ်